DISSERTATIO  INAUGURATIS  ^ 


DE 

RESPIRATIOMl 


Auctore  JOANNE  ERLY. 


Kespiratio  inter  omnia  vite  munera  pri¬ 
mum  habet  locum,  qiim  ct  nostris  sensibus 
magis  patet,  variasque  inducit  mutationes, 
quas  subit  sanguis  in  circuitu,  quo  fit,  ut  ad 
nutriendum  evadat  aptus.  Definiri  potest 


actio,  qua  spiritum  trahimus  et  emittimus,  ubi 
sequuntur  pectoris  amplificatio  et  coarctatio* 
Hsec  functio  sane  actionibus  fungitur  quod  ad 
naturam  mistis;  ex  quibus  una  a  voluntate 
pendet,  altera  injussu  perficitur,  et  tertia  es 
cujus  sumus  inconscii.  Ad  alteram,  quod 
agitur  in  canendo,  pertinet ;  ad  alteram,  spi- 

ritum  vi  mentis  sistendi  ultra  tempus  certum 
impotentia;  et  ad  ultimam,  quod  geritur  in 
somno,  id,  de  quo  nil  novimus.  Respiratio  ad 
vitam  adeo  necessaria  est,  quippe  qua  brevi 
interrupta,  ne  quidem  homo  paululum  vivere 
queat.  Ex  omnibus  experimentis  institutis, 
de  hac  functione,  id  a  Doctore  Monro,  qui 
nuper  e  medio  abiit,  longius  optimum  est.  Pro¬ 
bavit  enim  in  cane  quem  fune  suspendit,  mor¬ 
tem  ex  aere  solum  excluso  effici,  et  ex  nulla 
alia  injuria.  Experimentum  hoc  in  modo  in- 
stitutum  est.  Animalis  dicti  cervicem  ligavit 
fune,  quo  tempus  haud  breve  suspenderat,  sed 
fistulam  infra  ligaturam,  orificio  prius  in  tra¬ 
chea  facto,  indidit :  et  idem,  nil  detrimenti  ob¬ 
servavit  accepisse.  Idem  experimentum  re¬ 
versus  est  fune  nempe  infra  fistulam  imposito, 
et  canis  instanter  mortuus  est. 

In  reputando  de  viribus,  quae  capaciorem 
reddunt  thoracem,. procerto  ad  eas  quae  ad  res- 
])irationem  pertinen^lanimad vertere  debe¬ 
mus  ;  et  nihil,  fortasse,  quam  diaphragma, 
sibi  attentionem  plus  jure  vindicat.  Hoc, 

carno?:um  ac  tendinosum  septum,  inter  thora¬ 
cem  et  abdomen  situm  est  quod  ex  cartilagine- 
ensiformi,  costa  septima,  et  omnium  inferio¬ 
rum  costarumH(hrti]aginibus  oritur  cum  carno¬ 
sis  particulis  utrinque :  et  carnosae  musculi 
fibrse  ex  originibus,  more  radiorum  currunt, 
et  in  cordiformem  inseruntur  tendinem,  qui 
media  pars  est.  Aspectus,  quos  hic  mus¬ 
culus  habet  in  vivente  et  mortuo  corpore  ad¬ 
modum  diversi  sunt;  sed  in  illo  speciem  con¬ 
vexi  habet  arcus  sursum  trusi.  Hoc  musculo 
contracto,  fibr^  prius  obliquae,  nunc  fiunt 
rectae  ;  convexa^superficies  in  planum  redit, 
et  pectoris  profunditatem  ampliat,  abdominis 
que  viscera  deprimit  ac  intendit  :  quo  fit,  ut 
eodem  stimulo  musculi  abdominis  reniti  inci¬ 
piant,  et  diaphragma  sursum  trudendo,  iterum 
thoracem  imminuant  ;  quibus  vicibus  alternis 
dilatatio  et  coarctatio  ejusdem  progrediuntur: 
Hoc  solito  in  statu  fit,  vel  inter  somniendum, 
vel,  ubi  costae  ossificationem  subeunt. 

Pectoris  parietes  ex  solidis  et  molliori¬ 
bus  partibus  constant,  qu^  visceribus  tamen 

satis  praesidii  praebent,  antrorsum  ex  sterno, 
utrinqiie  ex  costis,  et  denique  ex  vertebris  re¬ 
trorsum.  (.'ostae,  firmae,  longae,  cartilaginosae 
et  oblique  arcuatae,  sterno  ac  spinae  immobili, 
annectuntur  singulis  finibus.  Spatia  inter 
costas  duo  tenues  opplent  musculi,  quibus 
nomen  intercostalium  imponitur.  Externi 
intercostales  ex  inferioribus  marginibus  om¬ 
nium  costarum,  praeter  ultimam,  originem 
ducunt ;  quorum  fibrae  ex  vertebris  oblique 
deorsum  ac  antrorsum  ad  cartilagines  usque 
currunt,  et  in  superiores  margines  costarum 
inferiorum  inseruntur  statim  ^ub  origine.  In¬ 
terni  vero  similem  habent  originem  ac  exter¬ 
ni,  nisi  quod  a  sterno  incipiunt  et  ad  costa¬ 
rum  angulos  tantum  tendunt.  Insertiones 
eorum  quoque  similes  sunt,  et  hi  musculi  duo 
alius  alium  decussant. 

De  peculiari  horum  musculorum  fabrica, 
diu  et  acriter  Physiologici  disceptarunt,  non 
modo  quod  obliqui  essent,  sed  etiam  quia  al¬ 
teri  alteris  viderentur  opponi :  itaque  argue¬ 
runt  alios  aliis  adversos  esse.  Externos  enim 

intercostales  musculos  affirmunt,  maxima 
pollere  vi  costas  disjungendi,  easdem  arctius 
contrahere  internos  ;  hisque  singulis  nomina 
imponunt  inspiratores  ac  expiratores. 

Huic  opinioni  non  consentit  Hallerus  ne¬ 
que  illos,  qui  ita  opinantur,  refellere  potuit, 
donec  illa  experimenta  instituit,  quae  litem 
composuere.  Hoc  de  illis  optimum  est.  Sum- 
movit  a  pectore  animalis  adhuc  viventis  mus¬ 
culos,  intercostales  externos  quibusdam  in 
partibus  sustulit,  et  interni  ejusdem  generis, 
animali  spirante,  contrahere  conspiciebantur, 
per  partes  denudatas,  simul  ac  externi.  Ita 
patet,  alii  alios  vicissim  auxilientur  in  pectore 
dilatando.  Ex  hoc  quoque  docemur,  si  di- 
gitus  per  aliqua  intercostalium  spatia  pona¬ 
tur,  quare  sub  inspirando  quam  sub  expiran- 
do  multo  minus  perstringatur.  Ita,  ubi  in 
pulmones  aer  plus  ^quo  inimittitur,  intercos¬ 
tales  ad  contractionem  cientur,  costas  levant, 
atque  intercostalia  spatia  ampliant,  obliqui¬ 
tate  haud  parum  juvante.  Res  enim  est  no¬ 
tissima,  ubi  lineae  obliquae  cum  alia  verticali 

ad  perpendiculum  vergunt  rectos  angulos  fa¬ 
cere,  spatium  inter  has,  rata  parte  obliquitatis 
earum  ampliari.  Sic,  hoc  in  modo  transver- 
sim  ampliatur  pectus. 

Cum  aliquid  liberum  aeris  ingressum  in 
pulmones  impedit,  et  ita  diaphragmatis  des¬ 
censum  abdomen  versus,  ut  in  asthmatis  pa¬ 
roxysmo  accidit;  alii  musculi  praeter  inter¬ 
costales  ad  actionem  citantur,  latissimus 
dorsi,  nempe,  serrati  majores,  pectorales  et 
subclavii;  et  hi,  ubi  agunt  pectus  ampliare, 
fxum  eorum  {)unctum  impellunt  heri  mobile, 
et  tunc  humerus,  sca[)ula,  et  clavicula  aliis  fi¬ 
guntur  viribus.  Quanti  haberentur  hi  muscu¬ 
li  veluti  aiixiliatrices  manifestum  erit,  si  in  id 
animadvertamus,  quod  sub  urgente  ‘tussi  ac¬ 
cidit. 

Pulmones  videntur  minimum  posse  in  am¬ 
pliando  aut  coarctando  pectore,  nisi  vi  resili- 
endi.  Eorum  naturam,  annis  plus  centum 
ante  bene  explicavit  Cei.  Mayow,  c|ui  pulmo¬ 
nes  comparavit  folli,  in  quem  vesicam  inclu¬ 
sit,  qu^,  cum  ejus  cervice  ad  illum  proprie 

apta,  nullum  recipit  aera,  nisi  cura  sejunctis 
ejus  parietebus.  Clar.  Hunter  eandera  rem 
sequens  idem  organon  comparavit  duplici 
folli. 

Constant  pulmones  ex  duobus  corporibus, 
perlevibus  ac  spongiosis,  qu^  duas  thoracis 
cavitates  implent. 

Porro  iidem  ex  parenchymate  cum  vasis 
sanguineis  et  nervis,  bronchiis  ac  cellulis  aeriis, 
cum  lymphaticis  conficiantur;  qui  in  quam 
plurimos  lobos  ac  lobulos  diyiduntur.  Bron¬ 
chia  vel  aeria  vasa,  sunt  continui  tracheae 
fines,  qui,  cum  hos  lobos  ac  lobulos  intrassent, 
numerosos  in  ramulos  sejunguntur,  et  pos¬ 
tremo  in  aerias  desinunt  cellulas,  quas  intima 
bronchiorum  tunica  videtur  componere.  Vasa 
sanguinea  per  pulmones,  cum  ramulis  comi¬ 
tantur  bronchia;  et  in  aeris  cellulas  prode¬ 
unt,  et  reticulatum  plexum  formant,  ex  quo, 
arteriis  minutissime  distributis,  venae  pulmo¬ 
nales  originem  trahunt. 

Si  Pulmones  per  pectus  transfixi  sint,  in¬ 
stantur  ex  vi  resiliendi  collabuntur,  ubi  aer  ex- 

trorsum  per  puncturam  premens,  et  ille  intus 
per  tracheam  in  aequilibrio  fiunt. 

DE  COARCTATIONE  PECTORIS, 

Quomodo  haec  fiat,  auctores  diversas  red¬ 
diderunt  rationes.  Haec  esse  videntur  haud 
aliena.  Relaxatio  musculorum,  quibus  pectus 
dilatatur,  haud  minus  confert ;  sic  diaphragma 
laxatum  promovet  coarctationem,  sed  vix 
forti  in  modo.  Ad  eundem  finem  pertinet 
resiliens  vis  mediastini,  quod  diaphragmati 
annectitur  et  hoc  laxatum  sursum  trahit. 

Actione  musculorum  abdominalium  pectus 
plane  coarctatur,  qui  distensioni  diaphragma¬ 
tis  obstant,  eorumque  nisu  id  sursum  tru¬ 
dunt,  et  eodem  tempore,  abdomen  pariter 
ampliant,  ac  thoracem  imminuunt.  Huc  quo¬ 
que  ligamenta  et  cartilagines  costarum,  prae¬ 
cipue  falsarum,  spectant,  quae  maxime  re¬ 
silientes,  et  sub  inspiratione  levatae,  causa 
sublevationis  cessante,  eodem  tempore  vi- 
cissim  descendunt.  Inde  inferre  liceat,  car¬ 
tilagines  et  ligamenta  intercostalibus  adver- 

sa  evadere.  Huic  rei  etiam  pulmones  resi¬ 
lientes  aliquid  dare  putantur,  sed  minime,  et 
denique  pauci  musculorum  qui  expiratores 
nominantur,  quales  subscapulares,  serrati  mi¬ 
nores  inferiores  auxiliantur,  sed  tantum  sub 
vehemente  expiratione. 

De  viribus  nunc  dictum  est,  quibus  Re¬ 
spiratio  utitur,  et  percipere  modum,  quo  pec¬ 
toris  amplificatio,  et  ejus  imminutio  vicis- 
sim  succedunt  ex  ordine,  haud  diflScile  est. 
Hic  loci  haud  alienum  sit  de  hypothese  lo¬ 
qui,  quae  inter  Arabes  et  antiquos  tantum  va¬ 
luit,  et  quam  recentiores  physiologici  avide 
sequebantur,  et  haud  minimo  ingenio  tueban¬ 
tur.  Affirmant,  pulmones  ipsos,  simul  dili- 
tantes  ac  resilientes,  respirationem  gessisse 
sine  aliena  ope :  et  ita  probare  experimentis 
nisi  sunt.  Inciso  thoracis  cavo,  dixerunt,  par¬ 
tem  pulmonum  expirando  inter  costas  exilire 
per  foramen,  et  resilire  inspirando,  ut  vix  vide¬ 
ri  potuerit ;  et  hoc  inquiunt  illi,  omnibus  con¬ 
tradicere,  quae  ad  inspirationem  et  expiratio- 

nem  pertinent,  neque  a  priori  deduci  facile 
posse. 

Hanc  opinionem  Dr.  White  haud  parvo 
cum  acumine  refellit,  et  luculenter  docuit  ex¬ 
perimenti  phaenomena.  Concedit  pulmonis  par¬ 
tem  inter  costas  protrudi  inter  expirationem, 
et  resilire  sub  inspiratione ;  sed  has  mutatio¬ 
nes,  affirmat  ex  pulmonibus  ipsis  non  pende¬ 
re,  sed  ex  variis  thoracis  motibus,  aut  costa¬ 
rum  ;  quippe  quae,  ut  in  expirando,  super  pul¬ 
mones  subsident,  et  ita  horum  pars  inter  illa¬ 
rum  margines  relicta  est ;  sed  in  inspirando, 
intercostalium  vi,  sursum  tolluntur  et  trudun¬ 
tur  ultra  pulmones,  qui  retrorsum  intus 
latent. 

.  DE  CAUSIS  HARUM  ACTIONUM. 

/ 

De  actionum  causis  'quae  respirationem  gig¬ 
nunt,  hypotheses  quam  plurimae  prolatae  sunt; 
et  notatione  dignum  est,  illas,  quas  Boerhaa- 
vius,  Martin,  White,  et  Cullen,  ediderunt, 
aliis  multo  longius  antecellere. 

Dr.  White  cum,  omnem  hypothesin,  quae 
antecessit,  satis  confutasset,  suam  proponit. 
Secundum  suam  theoriam,  sub  expirationis 
finem,  sensus  molestus,  qui  ex  aere  difficulter 
transmittendo  per  collapsos  pulmones,  sen¬ 
titur,  stimulus  fit  thoracis  ampliandi,  cum 
forti  agendi  proclivitate;  deinde,  inspiratione 
inducta,  ubi  molestia  et  stimulus  cessant,  se¬ 
quitur  expiratio,  quam  costae  resilientes  et 
diaphragma  efficiunt.  Hinc  expellitur  aer, 
sine  mentis  vi ;  sed  sub  inspirando,  inquit 
ille,  mens  fortiter  agit.  Hanc  theoriam  Cei. 
CuLLEN  amplexus  est,  sed  eandem,  aliquo  in 
modo,  mutavit,  et  asserit,  ex  doloris  amoven¬ 
di  nisu  inspirationem  sequi,  et  ita  explicavit 
observando  nimiam  lucem  ad  contractionem 
stimulare  iridem,  ut  oculus  ne  doleat.  Ita 
respiratio  secundum  aliam  opinionem,  ex  do¬ 
lore  apud  partum  incipit,  et  secundum  aliam, 
ex  appetitu,  vel  aeris  desiderio.  Ambse,  quam¬ 
vis  ingeniosa,  tamen  tantum  assumptse,  et 
ex  probabili  nituntur  basi ;  pectoris  enim  ampli¬ 
ficationem  attribuunt  animi  nisui,  et  expira- 

tionem  costis  resilientibus  et  diaphragmati ; 
ex  quo  uti  affirmant,  sequuntur  et  molestiae 
sensus,  et  agendi  propensio.  Sed  si  concedi¬ 
tur,  hoc  vi  mentis  fieri,  quomodo  rationem 
reddimus  illius  respirationis,  quae  pariter  inier 
dormiendum  ac  inter  vigilandum  perficitur  ? 
An  dici  potest  in  somno,  mentem  esse  ejus 
consciam,  quod  in  thorace  fit,  ejusque  dilata¬ 
tionem  dirigit  ?  Hoc  impossibile  est,  tamen 
actiones  geruntur.  Bene  notum  est,  sine 
mentis  vi  cor  agere,  et  quamvis  hoc  e  corpore 
excidatur,  et  e  generis  nervosi  vi  sejungatur, 
tamen  ejus  actiones,  stimulo  admoto,  perstant 
pro  tempore.  Ita,  eodem  in  modo,  alternan¬ 
tes  respirationis  actiones,  corpore  viventi,  pro¬ 
grediuntur,  et  sine  conscientia,  aut  molestia 
sensu  ;  et  utriusque  actiones  tantum  ex  rebus 
diversis  distant ;  alia  cum  genere  nervoso  con- 
nectitur,  dum  alia  ex  hoc  sejungitur.  Porro 
plurima  in  corpore  geruntur,  sine  mente  in¬ 
terposita  ;  qualia  in  ventriculo,  intestinis,  ali¬ 
isque  in  partibus  aguntur ;  et  inferri  potest, 
ut  quaecunque  pectus  amplient  aut  imminu- 

ant,  eodem  modo  factum  iri:  Ut  haec  expli- 
cari  vix  possunt  a  doctrina  D”®-  White  aut 
Cei.  CuLLHN  ;  ita  alia  argumenta  adduci  de¬ 
bent  quae  rationem  reddant  actionis  diaphrag¬ 
matis  inter  somnum.  Cor  ex  quodam  stimu¬ 
lo  contrahere  cietur,  itaque  ventriculus,  ac  in¬ 
testina.  Distentio  inducta  ex  rebus,  quas  haec 
cava  continent,  et  simul  quantitas  ac  earum 
qualitas,  recenseri  possunt  causae  efficientes : 
et  haec  potestas,  quae  definiri  potest  distenden¬ 
di  stimulus,  in  omnes  agit  musculos,  et  quo¬ 
que  in  diaphragma  in  partu.  In  infante  enim 
immaturo,  media  hujus  musculi  pars  in  pecto¬ 
ris  cavum  sursum  truditur,  et  io  hoc  positu 
detinetur,  et  vix  aliter  eveniri  potest,  nisi 
quod  vacuum  fuerit  contra  aeris  pondus; 
quippe  qui  ne  in  foetum  in  utero  quidem  per 
tracheam  intrare  queat.  Inde  patet,  ut  dia¬ 
phragma  nunquam  se  contrahat,  nisi  aere  ad- 
misso;  ostio  enim  aperto  (familiariter  loqui) 
ubi  faetus '  nascitur,  idem  musculus  statim  se 
contrahit,  ejusque  arcus  in  planum  trahitur; 
et,  abdominis  visceribus  detrusis,  tensi  musculi 

abdominis  renituntur,  et  diaphragma  ad  eun¬ 
dem  locum  sursum  pellitur.  Hoc  in  modo 
stimulus  redintegratur,  et  respirationis  phaeno¬ 
mena  ex  ordine  progrediuntur  dum  vivit  ho¬ 
mo. 


DE  RESPIRATIONIS  USIBUS. 

Scripta,  quae  de  hac  re  physiologici  edide¬ 
runt  maxime  discordia  ac  satis  absurda  sunt. 
Aliis  creditum  est  respirationem,  principia  ex 
quibus  sanguis  constat,  comprimere,  et  arc¬ 
tius  commiscere,  itaque  eundem  ad  corporis 
usum  reddere  plus  aptum.  Alii  autem  dixe¬ 
runt,  aera  inspiratum  per  hanc  functionem  re¬ 
frigerare  in  pulmonibus  sanguinem ;  itaque 
illum,  calorico  absorpto,  aequabilem  calorem 
conservare.  Dum  aliqui  contendunt,  ad  pro¬ 
movendum  sanguinis  circuitum  liberum,  per 
pulmones,  solum  utilem  esse  respirationem  ; 
quippe  quae  aeris  ingressu  ac  ejusdem  egressu 
perficitur,  et  hoc  in  modo  cavum  pectoris 
vicissim  dilatatur  ac  contrahitur.  Nuperis 
physiologicis  tamen  ac  chemicis  observatuin 

est,  aere  pulmonibus  admisso,  sanguinem  ad 
suum  colorem,  mutationem  subiisse.  Lower 
lioc  cognovit,  et  Mayow,  ad  probandum,  ex¬ 
perimentorum  instituit  seriem  acumine,  sed 
rem  non  satis  prosecutus  est,  ita  ut  nihil  cer¬ 
ti  ex  iis  induci  queat.  Cei.  Black,  multos 
annos  post,  rem  investigavit,  aptisque  proba- 
.vit  experimentis,  partem  aeris  evanescere  in¬ 
ter  respirandum.  Lavoisier  vero  nuperius, 
cujus  scientia  maximi  momenti  fuit,  oxygeni- 
um  existere  patefecit  in  atmosphera,  eodem- 
que  tempore  Black  theoriam  ‘confirma¬ 
vit.  De  illo  homine  tam  eximio,  dictu  justum 
est,  illum  hic  temporis  experimentorum  esse 
ignarum  Anglicorum  philosophorum,  etiamque 
ScHEELii ;  porro  experimentis  subsequentibus 
probavit,  non  animal  ullum  in  aere  oxygenii 
orbato,  v-vere  posse. 

Dr.  Prtestly  invenit  sanguinem  venosum 
in  oxygenii  contactu,  floridum  ac(]uirere  colo¬ 
rem  ;  arteriosum  heri  purpureum  in  aere  qui 
nihil  ejusdem  continebat.  Notum  est,  quod 
sanguis  quem  vena  cava  ab  arteriis  extremis 

cor  verus  vexit,  subniger  extiterit;  et  per 
pulmones  propulsus,  ubi  superficiem  transiit 
toto  corpore  ampliorem,  ibique  inter  respira¬ 
tionem  atmospherae  oblatus  est,  floridus  eva¬ 
serit ;  et  hoc  in  statu  venis  pulmonalibus  ad 
sinistrum  cordis  latus  rediturus,  per  totum 
corpus  distributus  sit.  Porro  haud  incogni¬ 
tum  est,  quod  sanguis  dum  arterias  transiebat, 
rubrum  conservaverit  colorem,  sed  in  vasa 
capillaria  iniens,  ibi  purpureum  rursus  acce¬ 
perit,  et  venosus  factus  sit  ad  dextrum  cor¬ 
dis  latus  rediturus.  Quinetiam,  aer  inspira- 
tus,  et  brevi  in  pulmonibus  detentus  mutari 
invenitur  quod  ad  ejus  compositionem,  oxyge- 
niiim  amittando.  Ut  aer  mutationem  subit 
pariter  ac  sanguis,  deducere  licet,  ut  alius 
alii  aliquid  conferat. 

Dr.  Black  per  aquam  calcis  inflando,  car- 
bonicum  acidum  invenit  extitisse.  Cei. 
Priestly  paulo  post  respirationem  comparavit 
combustioni  vel  aliis  processibus,  in  quibus 
oxygenium  consumitur,  et  ex  ejus  experimen¬ 
tis  intulit,  sanguinem  in  pulmonibus  aeri  phlo- 

giston  dedisse,  itaque  respirationem  ad  libe*, 
randum  sanguinem  ex  hoc  principio  contulisse, 
Hanc  hypothesin  aliquibus  in  rebus  mutavit 
Dr.  Criwford,  et  haud  parum  extendit  sup¬ 
ponendo,  hoc  principium  vel  hydrocarbonium 
(de  hac  re  cum  Kirwan  consentiens)  sangui¬ 
ni  impertiri  in  extremis  vasis,  ibique  arterio¬ 
sum  sanguinem  mutare  in  venosum,  et  in  pul¬ 
mones  transmissum,  cum  aeris  oxygenio,  nas- 
cente  in  statii,  conjungi  5  ex  quo  acidum  car- 
bonicum  factum  esse,  cum  vapore,  it  inde 
venosum  in  sanguinem,  arteriosum  converti. 

Lavoisier,  fere  simili  modo  explicuit  phse- 

•HL- 

nomena,  et  dixit  in  pulmonibus  mutationes 
perfici,  et  ex  iis  nova  expelli  producta.  Ex  hac 
opinione,  sanguinem  in  pulmoriibus  nihil  ab¬ 
sorbere,  sed  hydrogenium  ac  carbonium  ef¬ 
ferri,  ‘  affirmatum  est ;  unamque  oxygenii 
partem  cum  hydrogenio  conjunctam  conficere 
pulmonum  halitum  ;  et,  dum  altera  cum  car- 
bonio  consociatur  ad  acidum  carbonicum  for¬ 
mandum,  ambo  e  pulmonibus  expelli. 


c 

Hse  tres  liypotheses  subsimiles  sunt,  et  tan¬ 
tum  paucis  in  rebus  distant.  Sed  Lavoise- 
RiAN.-E  hypothesi,  La  Place,  GREN5GI^lTA^JNER 
consentiebant,  et  omnes  physiologici  celebres, 

ac  chemici  hujus  aetatis. 

Lavoisier,  experimentis  prius  institutis, 
protulit,  ut  oxygenium  sanguine  absorberi 
queat;  dum,  eodem  tempore,  e  pulmonibus 
emittitur  carbonicum  acidum. 

Hassenfratz  eandem  iniit  theoriam,  quam 
haud  parvo  acumine  amplificavit,  et  propo¬ 
suit,  ut,  cum  sanguis  oxygenio  oblatus  est, 
alte  floridus  flat ;  et  cum  ille  nunc  arteriosus 
gaso  expositus  est,  in  quo  nullum  oxygenii 
adest,  e  florido  transeat  ad  purpureum  colo¬ 
rem  ;  ex  quo  infert,  ab  oxygenio  absorpto 
floridum  oriri  colorem  ;  et  hanc  mutationem 
sanguinis  ad  oxygenium  pertinere,  quod  san¬ 
guinem  intrasset,  et  quod  cum  carbonio  in 
eodem  fluido  conjunctum  esset.  Ita,  hac  doc¬ 
trina  fit,  oxygenium  sanguine  in  pulmonibus 
absorberi,  ibique  libera  in  conjunctione  ma- 

nere  ;  sed  in  capillaribus  gradatim  cum  car- 
bonio  arctius  conjungi  et  ita  carbonicum  aci¬ 
dum  formari ;  et  ubi  sanguis  ad  pulmones  red¬ 
dit,  idem  acidum  liberius  emitti,  et  recentem 
oxjgenii  partem  iterum  absorberi.  Hanc 
quidem  hypothesin  multi  assecuti  sunt ;  sed 
de  his  binis  theoriis  jam  dictis,  ad  hoc  tempus 
usque  lis  sub  judice  est  inter  celeberrimos 
chemicos. 

His  binis  theoriis  tamen  defectus  adest, 
quia  nequaquam  probant  hydrocarbonium  san¬ 
guini  im perteri  capillaribus.  Si  secundum 
Hassemr/zii  aniirum  concedatur,  aliquam 
oxygenii  partem  sanguine  attrahi,  tamen  ni¬ 
hil  certi  est,  caibonio  conjungatur  in  sanguine 
venoso,  adeo  ut  e  pulmonibus  exeat  in  cai> 
bonici  acidi  statu.  Pia&terea  experimenta 
docent,  ubi  sanguis  acido  carbonico  subjici¬ 
tur,  dimec  purpui  eun)  nactus  sit  colorem,  nun¬ 
quam  postea  floridus  evadat,  praesente  aere 
atiTosphcrico,  vel  etiam  oxygenio.  De  oxy- 
genio  et  hydrogeiiio  commistis  in  pulmonibus^ 

liihil  habemus,  quo  probetur  tale  unquam  ef¬ 
fici.  Haec  sententia  originem  habet  ex  La- 
vois  ERii  theoria,  quae  docet  hydrogeniurn  san¬ 
guine  sejungi  in  pulmonibus,  et  ibi  atmosphe- 
rae  oxygenio  conjungi,  ad  aquam  conficien¬ 
dam. 

Nunc  magni  momenti  fuit  accuratius  per¬ 
scrutari,  ut  certum  et  determinatum  sit, 
quantum  oxygenii  consumatur  cum  quanti¬ 
tate  acidi  carbonici  confecti,  rata  in  parte 
aeris  inspirati.  Ad  haec  proposita  chemici, 
igitur,  multa  experimenta  instituere,  et  ad¬ 
modum  diversas  adepti  sunt  conclusiones. 
Meminisse  tametsi  oportet,  ut,  quibusdam  er¬ 
roribus  obviam  ire,  qui  talibus  experimentis 
contingant,  valde  difficile  sit;  quia  mutatio¬ 
nes  ex  rebus  diversis  accidere  queant,  quali¬ 
bus,  concoctionis  statu,  similibusque.  Inve¬ 
nit  Crawford  ubi  cubici  40  acidi  carbonici 
digiti  conficiebantur,  ut  66  digiti  consume¬ 
rentur  gasis  oxygenii.  Lavoisier  comperit 
cubicos  1 12  digitos  evolvi  acidi  carbonici,  ex 
IQO  digitis  consumptis  oxygenii;  sed  subse- 

quentibus  experimentis  ab  illo  institutis,  Se- 
QuiN  adjuvante,  51  digiti  cubici  acidi  carbo- 
nici  proveniebant,  ex  lOO  oxygenii  amissis. 
Pericula  a  Godwin  facta,  cubicos  84  digitos 
acidi  carbonici,  ex  100  oxygenii  effici,  ostende¬ 
runt  ;  et  Davy  fere  eadem  invenit.  Ita  satis 
constat,  ut  quam  illa  acidi  carbonici  effecti, 
quantitas  oxygenii  consumpti  sit  amplior.  Sta¬ 
bilitum  erat,  in  acido  carbonico  faciendo  ex 
conjunctis  oxygenio  et  carbonio,  neque  incre¬ 
mentum  neque  diminutionem  accidisse,  et 
spatium,  quod  oxygenium  occupaverat,  ad  un¬ 
guem  compleri  acido  carbonico  contecto;  ideo- 
que  nihil  manet,  nisi  experiri,  an  aer  in  pul¬ 
mones  inspiratus,  ullum  subierit  magnitudinis 
mutationem.  Recentius  Allan  et  Pepys  ex¬ 
perimentorum  instituere  seriem,  quam  sum¬ 
ma  cum  attentione  conduxere  modo  ampliore 
quam  alii  pracedentes,  et  cum  apparatu  ad 
omnem  errorem  occurrendum  maxime  apto. 
Ideo,  experimento  invenerunt,  in  quo  respi- 
j'atio  facta  est  per  24^  horae  minuta,  in  quo 

Spatio  temporis  inspirati  erant  cubici  9890  di¬ 
giti  aeris,  qui  postea  metatus  post  inspiratio¬ 
nem  9872  digitos  cubicos  dedit,  et  defectum 
rei  quit  18  digitorum  in  hac  quantitate  larga; 
et  affirmant,  ut  talis  oriri  posset  defectus  ex 
pulmonibus  non  in  eodem  modo  agentibus  ac 
apud  initium. 

De  eadem  re  nuperrime  Berthollet  peri- 

« 

cula  fecit,  et  quamvis  exitus  iidera  non  seque¬ 
rentur,  tamen  duo  gasa,  aliud  alii,  proximam 
habuere  rationem.  Porro  stabilivit,  exponen- 
do  sanguinem  aeri  atmospherico,  quantitatem 
acidi  carbonici  factam  esse  aequalem  oxygenio 
consumpto.  Ex  hoc  constat,  rationem  cai- 
bonici  acidi,  inter  expirandum,  e  pulmoni¬ 
bus  emissi  eandem  esse,  ac  oxygenii  amis¬ 
si  inter  inspirandum. 

De  aeris  quantitate  inspirati  ac  expirati  in 
respiratione,  diversi  chemici  ac  physiologici 
diversas  dederunt  rationes.  Secundum  expe¬ 
rimenta  Menzies  et  Bostock  patet,  2bO 
cubicos  digitos  aeris  in  pulmonibus  adesse,  et 

40  digitos  emitti  ac  trahi  sub  singulis  respira¬ 
tionibus. 

Experti  sunt  Abrrnethy  et  alii,  quantita¬ 
tem  vaporis  e  pulmonibus  ejecti,  in  horm  mi¬ 
nuto  ex  granis  tribus  constare;  et  inferri  licet, 
talem  halitum  ex  madida  superficie  pulmo¬ 
num  potius  exire,  ad  gradum  97  calefactum, 
quam  ex  oxygenio  et  hydrogenio  conjunctis, 
si  etiam  hoc  in  sanguine  venoso  revera  adsit 
liberum. 

Lavoisier  primo  nitrogenium  putavit  in  re¬ 
spiratione  nullum  subiisse  cujuscunque  muta¬ 
tionem  ;  sed  H.  Davy  experimentis  invenit, 
sub  eadem  functione,  5,  2  digitos  cubicos  tem¬ 
poris  minuto,  abi  isse.  Ad  hanc  sententiam  ex¬ 
perimenta  PsAFFii  spectant.  Sed  Ellis,  experi¬ 
mentis  eximiis,contrariam  duxit  conclusionem, 
et  erroris  causam  bene  explicavit  et  in  Davii 
periculis  et  in  illis  quas  Psaff  fecit.  Lucu¬ 
lenter  enim  ostendit  respirationem,  ut  pro¬ 
greditur,  debiliorem  fieri,  et  actionem  pro¬ 
priam,  inter  inspirandum  ac  expirandum,  per- 

turbari ;  itaque  quantitatem  aeris  expirati^ 
tempore  dato,  minorem  evadere,  quam  illam 
inspirati.  Hujus  modi  conspectum  tueban¬ 
tur  Allauj  et  Pepys  experimentis,  quae  in¬ 
stituta  sunt,  huic  erroris  fonti  occurrere.  Hi 
enim,  experimentis  progredientibus,  quisque 
notaverunt,  nitrogenium  majore  in  copia 
e  pulmonibus  expelli,  quam  continere  po¬ 
tuerunt.  Hoc  Ellis  plane  patefecit,  indi¬ 
cando,  aera  residuum  in  pulmonibus  magis 
densum  fieri,  quam  in  statu  expirandi ;  et 
huic  cellulosam  vasorum  structuram  favere, 
quae  ex  intima  bronchiorum  membrana  con¬ 
fecta,  quadam  vi  resiliendi  sunt  praedita.  Prae¬ 
terea  vero  attractionem,  observatum  est,  aera 
inter  et  omnem  corporis  superficiem  existere, 
quo  fit,  in  ampla  pulmonum  superficie,  conden- 
sum  esse  aera,  et  expirando  liberatum  ampli¬ 
ficare  suam  molem. 

Ex  his  jam  dictis,  sequentem  theoriam  dedu¬ 
cere  licet,  quae  opinionibus  congruit  chemico- 
rum  celeberrimorum ;  nempe,  principia,  quai 

I  materiem  animalem  constituunt,  in  capillari- 
>  biis  evolvi;  et  carbonium,  quod  minime  in 
animali  abundat,  in  sanguine  magis  copiosum 
esse  ;  inde  mutationes  ab  arterioso  ad  ve¬ 
nosum  sanguinem  efficiuntur.  Namque  ultima 
principia,  Hydrogenium,  Nitrogenium  cum 
quadam  carbonii  parte,  aliaque  elementaria 
in  novas  transeunt  conjunctiones,  quae  confi¬ 
ciunt  nova  systematis  producta :  dum  sanguis 
in  venis,  qui  forsan  ex  crassamento  et  carbo- 
nio  in  excessu  constat,  in  pulmones  vehitur, 
ibique  vicissim  arteriosus  fit  ex  venoso,  qui 
carbonii  excessum  amittit ;  ex  quo  fit  acidum 
carbonicum  evolvi  ex  Oxygenio  aeris  atmos- 
pherici,  ad  carbonium  conjuncto.  Ex  hoc 
conspectu  inductum  sit,  functionem  respira¬ 
tionis  contra  capillaria  agere  ;  excessus  enim 
carbonii,  quod  ex  his  evolvitur,  postea  pul¬ 
monibus  emittitur;  et  sic  propria  ejus  quanti¬ 
tas  conservatur  sine  ejus  accumulatione  in 
sanguine.  Ita  hic  processus  assimilationis  fit, 
ex  sanguine  invicem  mutato.  Aliqui  physio¬ 
logicorum  contendunt  mutationes,  quod  aer 

ne  quidem  in  arcto  sanguinis  contactu  esse 
queat  in  pulmonibus,  interpositis  vasorum 
tunicis,  qucE  sanguinem  veluint,  vix  fieri  pos¬ 
sint  oxygenii  actione  in  iis  ;  tamen  multis  ex- 
perimentis  probatur,  ut  aer  mollem  et  humi- 
dam  membranam  permeare  facile  possit.  El¬ 
iis  tamen  proponit  mutationes  extra  pulmones 
perfici. 

Huic  proposito  aliquid  objici  potest.  Ut 
oxygenium  cum  carbonio  tantum  maximo 
calore  coit,  ad  acidum  carbonicum  efficien¬ 
dum  ;  ita  imperfectam  esse  theoriam,  quod 
gradus  caloris  in  pulmonibus  huic  rei  haud 
sufficiat ;  sed  responderi  potest,  carbonum 
in  solido,  ab  illo  statu  in  sanguine,  distare. 
Namque  in  hoc,  partem  constituit  corporis 
compositi,  qua  ex  re,  ejus  diruitur  soliditas, 
et  calore  haud  magno  coalescere  potest  cum 
oxygenio,  ut  acidum  carbonicum  fiat;  sed 
contrarium  est  in  illo,  quia  tunc  magnus 
caloris  gradus  ad  conjunctionem  necessarius 
esset.  Prceterea  experimenta  docent  tales 
conjunctiones  ac  producta,  extra  corpus  ac- 

cidisse,  sanguinem  venosum  inter  et  oxygeni- 

/ 

um.  Porro  eadem  vegetabilibus  contingunt, 
ex  incipiente  decompositionis  statu. 

Ita  respiratio  est  functio  maximi  momenti 
in  oeoconomia  animali,  cujus  ope  corpus  vivit, 
exhaustumque  reficitur;  ideoque  respirare 
idem  est  ac  vivere. 

Cuncta  animalia  hoc  munere  plus  minusve 
perfunguntur,  secundum  eorum  habitum  ac 
conditiones.  Spallanzani  pisces  probat  mori 
in  aqua  aere  orbata;  quam  etiam  corrumpunt; 
et  ranas,  qiise  respirationem  sponte  suspendere 
possunt,  in  quadraginta  temporis  minutis  mo¬ 
rituras  esse,  si  aqua,  quam  habitant,  oleo  tegi¬ 
tur.  Porro  vermes,  qui  vitie  admodum  tena¬ 
ces  siint,  et  venenosis  gasis  minus  afficiuntur, 
quam  alia  animalia,  nisi  oxygenium  absorbe¬ 
rent,  pro  certo  morerentur.  Insecta,  cochleae, 
ali^que  classes  animalium  inferiorum,  oxyge¬ 
nium  inspirant,  et  acidum  gasum  carbonicum 
expirant ;  et  iisdem  respirationis  muneribus 
perfunguntur,  ac  homo. 

o 

DE  CALORE  ANIMALI. 

Notitia  dignum  est,  animalia  quamvis  mag¬ 
nis  exponantur  caloris  et  frigoris  extremis, 
quamdam  conservare  temperationem  caloris 
aequabilis.  Dr.  Fordyce  periculum  fecit, 
in  quo,  aeri  se  subjecit  ad  gradum  212  usque 
caletacto,  sine  caloris  sensu  in  corpore  mul¬ 
tum  aucti.  Quinetiam  coeli  temperi  s  circa 
Hudsoni  sinum  ‘haud  infrequenter  30  induat 
gradus  infra  zeronem  ;  tamen  pauci  errantes 
Indii,  qui  has  regiones  habitant  parum  detri- 
menti  capiunt,  tali  decremento.  Vegetabilia 
sub  torridi  solis  aestu,  caloris  modum  adeo 
temperant,  ut  minus  calescant,  quam  aer  am¬ 
biens  j  et  calor  animalium,  veluti  piscium,  &c. 
quai  per  pulmones  non  spirant,  paulum  supe¬ 
rior  est  medio  in  quo  vivant.  Contra  h.jmo 
et  quadrupedes  magis  calent ;  homo  ad  97 
gradum  usque.  Aves,  quae  saepissime  spirant, 
ad  gradum  los  calefiunt  j  et  bene  cognitum 
est,  calorem  animalium  rationem  habere  aeris 
quantitati,  quam,  dato  tempore,  spirant. 


DE  RESPIRATIONE. 


De  hujus  causa,  nulla  conjectura  rationalis 
data  est,  donec  Mayow  manifestum  reddidit, 
generationem  animalis  caloris  a  pulmonibus 
pendere.  Si  nobiscum  cogitemus  de  scienti¬ 
arum  progressu,  tempore,  quo  hic  vir  eximius 
vixit,  et  ingenium  et  acumen  suum  revera 
mirabilia  apparent.  Nemo  tamen  animalis  ca¬ 
loris  phaenomena  explicavit  donec  CeL  Dr. 
Black  luculenter  calorem  latentem  docuit: 
cujus  acumini  soli,  dici  jure  potest,  scientias 
multum  deberi.  Hic  enim  vir  illustris,  originem 
dedit  omnibus  novis  investigationibus,  quibus 

futura  secula  locupletantur  ;  et  primus  funde- 
mentum  Chemiae  rationalis  jecit.  Notavit  di¬ 
versa  genera  animalium,  quodque  suo  habitu 
ac  honditione,  diversos  possidere  gradus  calo¬ 
ris,  calescere  in  rata  parte  ad  pulmonum  am¬ 
plitudinem  ;  indeque  judicavit  animalem  ca¬ 
lorem  a  respiratione  pendere. 

Dr.  Crawford  has  investigationes  ordina¬ 
vit,  ex  quibus  splendidam  theoriam  executus 
est,  et  ope  caloris  latmtis,  phaenomena  respi¬ 
rationis  explicuit.  Periculis  operosis  ac  adiiio- 

ingeniosis  probavit  ex  mutationibus,  quae  in 
pulmonibus  efficiebantur,  nempe  ex  acido 
carbonico  effecto,  et  oxygenio  evanescente, 
magnam  vim  caloris  sensilem  fieri. 

Sed  experimentis  bene  notum  est,  acidum 
carbonicum,  ita  factum,  caloris  minus  capax 
esse,  quam  mediam  capacitatem  oxygenii  et 
carbonii ;  et  ita  necesse  est,  ut  pulmonibus 
evolvatur  plus  caloris,  qui  majorem  facit  eo¬ 
rum  temperiem,  quam  in  aliis  corporis  parti¬ 
bus.  Hucusque  Dr.  Black  cum  suis  investi¬ 
gationibus  processit,  sed  has  ulterius  haud 
prosecutus  est.  His  obviam  eundo,  Dr. 
Crawford  experimentis  probavit,  rata  in  par¬ 
te  ex  1.03C0  ad  0.8928  capaciorem  esse  arte¬ 
riosum,  quam  venosum  sanguinem,  et  inde, 
ubi  venosus,  in  pulmonibus  in  arteriosum  san¬ 
guinem  convertitur,  auctam  esse  hujus  capaci¬ 
tatem  ;  et  hoc  incrementum  capacitatis  in  ar- 
terioso  sanguine,  decrementum  mquare,  quod 
accidit  in  formando  acidum  carbonicum ; 
vel  in  (aliis  verbis)  caloricum,  quod  e  carbon¬ 
ico  acido  prodit,  arterioso  sanguine  in  pul- 

monibus  absorberi,  ibique  latere ;  exindeque 
harum  partium  temperiem  sustineri.  Arterio¬ 
sus  enim  sanguis  in  capillaria  vasa  transit  ubi 
venosus  fit :  qua  ex  re,  minor  evadit  hujns  ca¬ 
pacitas,  quae  incremento  rationem  habet,  quod 
in  arterioso  extiterat ;  itaque  quantum  caloris 
latuit  absorpti,  tantum  ejusdem  fit  sensile:  ita 
ex  his  vicibus  pariter  in  pulmonibus,  ac  in  va¬ 
sis  capillaribus  patet,  aequabilem  temperiem 
corporis  ubique  conservari. 

Sed  haec  ingeniosa  theoria  animalis  calo¬ 
ris  ab  illa  haud  pendet,  quae  diversas  mutar. 
tiones  explicat  in  pulmonibus  effectas,  neque 
ullo  modo  afficitur,  an  venm  carbonaceum 
principium  in  statu  oxidi  huc  transmittant  iii 
acidum  carbonicum  converti ;  vei  in  hydro- 
carbonii  statu,  ut  evolvantur  carbonicum  aci¬ 
dum  ac  vapor.  Quocunque  vero  modo  perfi¬ 
ciuntur  hae  mutationes  in  pulmonibus,  experi¬ 
menta  probare  videntur,  sanguinem  haud  mi¬ 
nus  in  arterioso  ac  venoso  statu,  variis  capaci¬ 
tatis  gradibus  potiri,  ex  quibus  satis  constat. 

Stabilem  ac  aequabilem  temperiem  corporis 
totius  oriri. 

Cei.  Profess.  Duncan,  multos  armos  theo¬ 
riam  docuit,  quae  mihi  videtur,  quam  illa 
Crawford,  animalis  caloris  phaenomena  mul¬ 
to  melius  explicare.  Ille  enim  addubitat  an 
quaedam  pericula  hujus  rite  facta  sint ;  quia 
alii  chemici  eadem  repetaverunt  sine  iisdem 
eventibus ;  et  hic  erravisse  se  confitetur  de 
specifico  calore  aliquorum  gasorum ;  et  satis 
constat  ex  rebus  quidem  minimis,  multum 
dilFerre  experimenta;  praeterea  observatum  est, 
pulmones  ad  talia  pericula  esse  minus  aptos. 

Dr.  Crawford  sane  assumpsit  calorem  evol¬ 
vi  ex  carbonato  hydrogenio,  oxygenio  aeris 
communis  conjuncto;  sed  in  tempore  hujus 
unionis,  ex  mutata  sanguinis  capacitate,  rur- 
sus  abiisse  ;  sed  haec  inter  se  puguant :  calo¬ 
rem  enim  prodire  statimque  abire,  contra  ana¬ 
logiam  esse  videtur :  quippe  corpus  urens  ca¬ 
lorem  edit,  sed  non  abstrahit.  Quamvis  aer 
ad  ignitionem  confert,  tamen  ad  calorem  faci¬ 
endum  haud  necessarius  est,  quod  probari  vi« 

detur,  cum  vas  recipiens  instrumenti  air  pump 
dicti  aere  orbatur,  in  illo  calorem  gigni  posse  : 
hinc  jure  inferri  potest,  urens  corpus  esse  ca¬ 
loris  fontem,  et  non  aera:  hoc  principium  ca¬ 
lorificum  omnia  corp  >ra  penetrat,  quibus  pro 
sua  vi  conducente,  calorem  impertit  ad  equili- 
brium  efficiendum.  Igitur  inferre  licet  omnibus 
rebus  calorem  esse,  quem  sanguis  haud  par¬ 
va  in  quantitate  continet,  ut  patet  ex  peri¬ 
culis  institutis  calorem  specificum  dignos- 
cere. 

.  Porro  ante  respirationem,  incipit  calor,  ut 
patet  ex  pullo  in  ovo,  et  gignens  caloris  vis  in 
qiiaijue  corporis  parte  augeri  potest  stimulo 
admoto,  quem  semper  congestio  sanguinis 
comitatur.  Anon  in  aprico  est,  sanguinem 
esse  fontem,  ex  quo  calor  originem  ducit,  et' 
nequaquam  ex  aere  ?  Namque  in  phlegmone, 
tumor  cum  partis  rubore  apparet,  cum  aucta 
vasorum  actione,  ut  dolore  pulsatili  indicatur  j 
et  gense  rubore  suffusas  sunt  et  calidae,  ubi  ali¬ 
quem  pudet,  et  quae  notae  subito  decedunt ;  an- 
non  revera  igitur,  ex  his  et  multis  aliis  simili- 

bus,  opinionem  licet  diducere,  calorem  ita  in¬ 
ductum,  aliquoin  modo,  nexum  habere  cumac- 
tione  vasorum  sanguinem  vehentium,  similem- 
que  esse  secretioni  ^  Namque  ex  horum  ac¬ 
tione,  ut  Hewson  demonstravit,  secretionem 
praesertim  pendere  :  et  quamvis  calor  evolvi 
potest  e  causis  plurimis,  quarum  una  tamen 
recensenda  est  horum  vis,  quia  in  corpore 
vivente  semper  manifestum  est,  ut  alius  aliam 
sequatur,  veluti  effectus  causam. 

Animalium  calorem,  diu  observatum  est, 
maxime  differre  5  sed  maximae  corporis  tem¬ 
periei  repugnat  vita:  nam  si,  ex  conjunctione 
variarum  rerum  calor  oritur,  probabile  est,  ut 
gradus  caloris  foret  nimis  intensus  pro  viribus 
corporis;  nam  acidum  sulphuricum  cum  aqua 
miscendo,  magis  augetur  calor  quam  homo 
tolerare  potest.  Hinc  jure  inferre  licet,  aequa¬ 
bilem  ac  modicam  corporis  temperiem,  vaso- 
rum  actione  potius  induci,  quam  ex  unione 
oxygenii  cum  carbonato  hydrogenio. 

Haec  theoria  vero  paucis  in  verbis  absolvi 
potest.  Sanguis,  ut  alia  corpora,  calorem  la^ 

tentem,  et  principium  carbonaceum  continet, 
quod  ex  alimentis  provenit.  Animalis  rnate»- 
ries  ex  minore  carbonio  constat,  quam  ex  aliis 
suis  elementis  *,  ideoque  minus  carbonii  absor¬ 
betur.  Calor  qui  latet,  e  chemica  mutatione, 
quam  sanguis  subit,  ubique  corporis  fit  sensi- 
lis  ;  et  actione  capillarium  efficitur,  quae,  san¬ 
guine  per  ea  transeunte,  hunc  effectum  solum 
inducunt,  adeo  ut  carbonatum  iiydrogenium, 
et  sanguis  subnigro  colore  evolvantur.  (Hac¬ 
tenus  haec  theoria  cum  illa  Black  conve¬ 
nit,  sed  maxime  distant,  quia  ille  respirationi 
calorem  evolutura  attribuit,  vel  istis  mutatio¬ 
nibus  in  pulmonibus  inductis  ;  sed  iitpote  hic 
effectus  inctcjuabilem  temperiem  corporis 
luTerret,  Or.  Crawford  protulit  docti inam 
capacitatis  in  utroque  sanguinis  statu.}  Car¬ 
bonatum  vero  principium,  ex  calore  ita  imper¬ 
tito  vim  acquirit  eflugiendi,  occasione  data,  et 
hoc  revera  accidit,  ubi  advenit  pulmones,  et 
sanguis  nunc  floridus  ht,  et  ad  nutriendum 
corpus  aptus.  Ita  respiratio  exonerare  inser¬ 
vit  sanguinem  hoc  principio ;  et  si  hunc  pro¬ 
cessum  aliquid  brevi  sistit,  vita  avolat. 


36 


DE  RESPIRATIONE, 

Ut  haec  mutatio  chemica  tam  digitorum  ex« 

tremis  adest,  quam  in  partibus  cordi  pro[)in- 

/ 

quis,  hsec  theoria  rationem  reddet,  caloris 
aequabilis  per  corpus  totum  :  et  propter  ejus¬ 
dem  nexum  cum  vasorum  actione  sanguinem 
vehentium,  ratio  haud  obscura  est,  cur  phleg- 
inon  magis  calet,  quam  partes  vicinse ;  cur  ca¬ 
lor  per  universum  corpus  in  febribus  augetur  j 
et  in  paralysi  imminuitur  ;  et  denique  eadem, 
melius  caloris  productionem  illustrat,  ejus 
aequabilitatem  ac  stabilitatem,  aliasque  muta¬ 
tiones,  quam  aliquid  de  hac  re  adhuc  in  lu¬ 
cem  editum  est. 

Porro  ut  calor  in  eadem  proportione  ac 
necessitas  respirationis  est,  et  plus  acidi  car- 
bonici  evolvitur,  saepius  homo  spirat ;  ita  in 
diversis  classibus  animalium,  ratio  dari  potest 
de  vario  colore  sanguinis :  hinc  inter  mamma¬ 
lia  ille  plus  rubet  quam  inter  amphibia,  et  in 
his  quam  in  piscibus. 

De  conspectu  pulcherrimae  theoriae  quam 
Cei.  Prof.  Duncan  tamdiu  docuit,  minime  ex¬ 
polito,  qua  decet  cura,  admodum  timeo,  ne 
obscurus  et  mutilus  sit. 

